cyanic-selkie/wikianc huggingface dataset:
হপার লেভেট
উইলিয়াম হাওয়ার্ড ভিনসেন্ট হপার লেভেট (Hopper Levett; জন্ম: ২৫ জানুয়ারি, ১৯০৮ - মৃত্যু: ১ ডিসেম্বর, ১৯৯৫) কেন্টের গোল্ডহার্স্ট এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৪ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
শৈশবকাল
ব্রাইটন কলেজে অধ্যয়ন করেছেন তিনি। ১৯২৬ সালে সফররত অস্ট্রেলীয় একাদশের বিপক্ষে লর্ডসে পাবলিক স্কুলস পঞ্চদশ দলের সদস্যরূপে খেলেন। খেলায় তিনি জনি টেলরের ক্যাচ নেন ও বোলিং করে জ্যাক রাইডারকে ৩ রানে ফেরৎ পাঠান।
ক্লাব ক্রিকেটে বেশ সুনাম কুড়ান। স্ট্যাম্পের পিছনে অবস্থান করে সাহসিকতার পরিচয় তুলে ধরেন। দ্রুতগতিসম্পন্ন বোলারের বোলিংও উইকেটের পিছনে দণ্ডায়মান থেকে মোকাবেলা করতেন। শৌখিন খেলোয়াড় ছিলেন তিন।
প্রথম-শ্রেণীর ক্রিকেট
১৯৩০ সাল থেকে ১৯৪৭ সাল পর্যন্ত হপার লেভেটের প্রথম-শ্রেণীর খেলোয়াড়ী জীবন চলমান ছিল। কেন্টের ক্রিকেটের ইতিহাসের অন্যতম সেরা খেলোয়াড়ের মর্যাদা পেয়েছিলেন হপার লেভেট। কাউন্টি দলটির উচ্চমানসম্পন্ন উইকেট-রক্ষকের ভূমিকায় অবতীর্ণ হয়েছিলন তিনি। এ পর্যায়ে তাকে লেসলি অ্যামিসের সাথে প্রতিদ্বন্দ্বিতায় অবতীর্ণ হতে হয়েছিল। উন্নততর ব্যাটিংয়ের কারণে লেসলি অ্যামিস ইংল্যান্ডের পক্ষে ৪৭ টেস্টে অংশ নেন ও ১৯৩০-এর দশকে বিশ্ব একাদশে নিঃসন্দেহে ঠাঁই পেতেন। সে তুলনায় হপার লেভেট ১৯৩০ থেকে ১৯৪৭ সালের মধ্যে কেন্টের পক্ষে ১৪২ খেলায় অংশ নেন। অ্যামিসের টেস্ট খেলায় অংশগ্রহণ কিংবা আঘাতের কারণে অনুপস্থিতিজনিত ঘাটতি মোকাবেলায় সচেষ্ট ছিলেন।
গেঙ্কি হারাগুচি
গেঙ্কি হারাগুচি (原口 元気) হলেন একজন জাপানি পেশাদার ফুটবলার, যিনি জার্মান ক্লাব হের্থা বিএসসি হতে জার্মান ক্লাব ফর্চুনা ডুসেল্ডর্ফতে ধারে এবং জাপান জাতীয় দলের হয়ে একজন মধ্যমাঠের খেলোয়াড় হিসেবে খেলেন।
হপার লেভেট
প্রথম-শ্রেণীর ক্রিকেট
১৯৩০ সালে কেন্টের পক্ষে দুই খেলায় অংশ নেন। ডোভারে ল্যাঙ্কাশায়ারের বিপক্ষে তিনটি ক্যাচ ও পাঁচটি স্ট্যাম্পিং করেন। ১৯৩৩ সালে মেইডস্টোনের খেলায় নয়জন নটস ব্যাটসম্যানকে আউট করেন। ১৯৩৪ সালে নর্দাম্পটনেও এর পুণরাবৃত্তি ঘটান। ১৯৩৫ সালে টানব্রিজ ওয়েলসে সাসেক্সের বিপক্ষেও এ কৃতিত্ব দেখান।
গেঙ্কি হারাগুচি
২০১৮ ফিফা বিশ্বকাপ
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
হপার লেভেট
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হপার লেভেট। ৫ জানুয়ারি, ১৯৩৪ তারিখে কলকাতায় স্বাগতিক ভারতের বিপক্ষে টেস্ট ক্রিকেটে প্রথমবারের মতো অংশ নেন। প্রতিপক্ষীয় ভারতের মুশতাক আলী, দিলওয়ার হোসেন, সি.এস. নায়ড়ু ও মোরাপ্পাকাম গোপালনের সাথে একযোগে টেস্ট অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৩৩-৩৪ মৌসুমে ডগলাস জারদিনের অধিনায়কত্বে ভারত গমন করেন। কলকাতার ইডেন গার্ডেন্সে ড্র হওয়া টেস্টে হপার লেভেট তিনটি ক্যাচ গ্লাভসবন্দী করেন, ১৫টি বাই রান দেন। ব্যাট হাতে ৫ ও অপরাজিত ২ রান তুলেন। তিন টেস্ট নিয়ে গড়া সিরিজের দ্বিতীয় টেস্টেই তিনি খেলার সুযোগ পেয়েছিলেন। এরপর আর তাকে টেস্ট আঙ্গিনায় খেলতে দেখা যায়নি।
ব্যক্তিগত জীবন
দ্বিতীয় বিশ্বযুদ্ধ চলাকালীন রয়্যাল ওয়েস্ট কেন্ট রেজিম্যান্টে দায়িত্ব পালন করেছেন। প্রাচীন কেন্টিশ পরিবারের সম্ভ্রান্ত কৃষক হিসেবে তার সুনাম ছিল ও অনেক বছর খামারের স্বত্ত্বাধিকারী ছিলেন। কেন্টের সদস্য হবার পর ১৯৭৪ সালে সভাপতির দায়িত্ব পালন করেন ও সাপোর্টার্স ক্লাবের সভাপতি হন। হপার্স টাই ক্লাব গঠন করেন।
স্বীয় মৃত্যুর ছয় সপ্তাহ পূর্বে পুরনো ক্রিকেট ব্যাগ, উইকেট-রক্ষণে ব্যবহৃত গ্লাভস ও রক্ষাকবচ নিলামে £৭৭ পাউন্ডে বিক্রয় করে দেন। ১ ডিসেম্বর, ১৯৯৫ তারিখে ৮৭ বছর বয়সে পূর্ব সাসেক্সের হ্যাস্টিংস এলাকায় হপার লেভেটের দেহাবসান ঘটে।
মহাদেবপুর জমিদার বাড়ি
মহাদেবপুর জমিদার বাড়ি রাজশাহী বিভাগের নওগাঁ জেলার মহাদেবপুর উপজেলায় অবস্থিত ঐতিহাসিক জমিদার বাড়ি। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেন।
ইতিহাস
মুঘল সম্রাট জাহাঙ্গীরের শাসনকালে(১৬০৫-১৬২৭) মহাদেবপুর জমিদার বাড়িটি নির্মাণ করা হয়েছে। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেছিলেন। তিনি পূর্বে ভারতের বর্ধমানে বসবাস করতেন।
জনশ্রুতি আছে, মুঘলদের বাংলা বিজয়ে সহযোগিতা করার জন্য নয়নচন্দ্র রায় চৌধুরী সম্রাট জাহাঙ্গীরের কাছ থেকে পুরস্কার স্বরূপ মহাদেবপুরের জমিদার ব্যবস্থা লাভ করেন। এই জমিদারি পরিচালনা করার জন্য জমিদার বাড়িটি তৈরি করা হয়েছিল। সেই সময়েই সম্রাট জাহাঙ্গীরের সম্মানার্থে তার নামানুসারে মহাদেবপুরের নামকরণ হয় জাহাঙ্গীরপুর।
মহাদেবপুর জমিদারির শেষ জমিদার ক্ষিতিশচন্দ্র রায় চৌধুরী জমিদার বাড়িটির কিছু অংশ জাহাঙ্গীরপুর সরকারি কলেজ প্রতিষ্ঠার জন্য দান করেন। বর্তমানে জমিদার বাড়ির মূল প্রবেশপথ এবং কিছু জমি জাহাঙ্গীরপুর সরকারি কলেজের প্রাঙ্গণ হিসেবে ব্যবহার করা হচ্ছে।
অবকাঠামো
মহাদেবপুর জমিদার বাড়িটি ঐতিহাসিক মুঘল সাম্রাজ্যের নিদর্শন। রাজবাড়িটি আত্রাই নদীর তীরে অবস্থিত। বাড়িটিতে একটি বিশাল প্রবেশদ্বার, বসবাসের জন্য দ্বিতল বিশিষ্ট ভবন, একটি কাছারিঘর, বাগানবাড়ি আছে।
বর্তমান অবস্থা
জমিদারি প্রথা বিলুপ্ত হওয়ার পর অনেকদিন ধরে কোনো সংস্কার না করার কারণে জমিদার বাড়ির কিছু কিছু অংশ ভেঙ্গে যায়। বর্তমানে জমিদার বাড়িটি পরিত্যাক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।
শেখ কামাল স্টেডিয়াম (দ্ব্যর্থতা নিরসন)
শেখ কামাল স্টেডিয়াম শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ
বশোলী
বশোলী হল ভারতের জম্মু ও কাশ্মীর রাজ্যের কাঠুয়া জেলায় অবস্থিত একটি শহর। এটি সমুদ্রপৃষ্ঠ থেকে ১৮৭৬ ফুট উচ্চতায় রাবী নদীর তীরে অবস্থিত। ১৬৩৫ সালে রাজা ভূপৎ পাল এই শহরটি প্রতিষ্ঠা করেন। শহরটি বর্তমানে ধ্বংসস্তুপে পরিণত হওয়া কিছু ঐতিহাসিক স্থান এবং বশোলী চিত্রকলা নামে এক মিনিয়েচার চিত্রকলার জন্য বিখ্যাত।
ভূগোল
বশোলী শহরটি অক্ষাংশ ও দ্রাঘিমাংশে অবস্থিত। সমুদ্রপৃষ্ঠ থেকে শহরটির গড় উচ্চতা ৪৬০ মিটার (১৫০৯ ফুট)। এই শহরটি সুউচ্চ অসমতল শিবালিক পর্বতমালার কোলে রাবী নদীর দক্ষিণ পাড়ে অবস্থিত। বশোলী শহরটি রঞ্জিত সাগর (থেইন) জলাধারের জন্য বিখ্যাত। এই জলাধারটি শহরটিকে প্রায় ভূবেষ্টিত করে রেখেছে। রঞ্জিত সাগর জলাধার নির্মাণের আগে বশোলী শহর থেকে জেলাসদর কাঠুয়ার দূরত্ব ছিল মাত্র ৩২ কিলোমিটার। কিন্তু বাঁধ নির্মাণের পর এই দূরত্ব বেড়ে দাঁড়িয়েছে প্রায় ৭২ কিলোমিটার।
জনপরিসংখ্যান
২০০১ সালের জনগণনা অনুসারে, বশোলীর জনসংখ্যা ১২৩৫৬। এর মধ্যে ৫৩% পুরুষ ও ৪৭% নারী। শহরের গড় সাক্ষরতার হার ৭৭%, যা জাতীয় সাক্ষরতার হারের (৫৯.৫%) থেকে অনেক বেশি। শহরের ৫৭% পুরুষ ও ৪৩% নারী সাক্ষর। ছয় বছরের কম বয়সী শিশুদের মধ্যে সাক্ষরতার হার ১২%। শহরের জনসংখ্যার ৮৩.০১% হিন্দু, ১৬.৩৮% মুসলমান এবং অন্যান্যরা অন্যান্য ধর্মাবলম্বী।
বশোলী চিত্রকলা
বশোলী শহরটি বশোলী চিত্রকলা নামে পরিচিত এক ধরনের চিত্রকলার জন্য বিশেষভাবে পরিচিত। এই চিত্রকলাটিকে পাহাড়ি চিত্রকলার প্রথম ঘরানা মনে করা হয়। উল্লেখ্য, পাহাড়ি চিত্রকলাই বিবর্তিত হয়ে ১৮শ শতাব্দীর মধ্যভাগে সুবিখ্যাত কাংড়া চিত্রকলার জন্ম দিয়েছিল। বশোলী চিত্রকলার প্রাচীনতম নিদর্শনটি রাজা কৃপাল পালের (রাজত্বকাল ১৬৭৮-৯৩) সমসাময়িক। চিত্রকর নৈনসুখ বশোলীতে তাঁর কর্মজীবনের ইতি ঘটান।
পাওলো রসি
১৯৬১–৬২ মৌসুমে, ইতালীয় ফুটবল ক্লাব সান্তা লুসিয়ার যুব পর্যায়ের হয়ে খেলার মাধ্যমে মারাদোনা ফুটবল জগতে প্রবেশ করেছিলেন এবং পরবর্তীতে আম্ব্রোসিয়ানা, সান মিচেলে এবং ইয়ুভেন্তুসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৭৩–৭৪ মৌসুমে, ইতালীয় ফুটবল ক্লাব ইয়ুভেন্তুসের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; যদিও তিনি ইয়ুভেন্তুসের হয়ে একটিও লীগ ম্যাচে অংশগ্রহণ করেননি, তবে তিনি সেখানে ২ মৌসুম অতিবাহিত করেছিলেন। অতঃপর তিনি ধারে কোমোয় যোগদান করেছিলেন। কোমোয় মাত্র ১ মৌসুমে ৬টি ম্যাচে অংশগ্রহণ করার পর, তিনি ভিচেনৎসায় যোগদান করেছিলেন; যেখানে জিওভান বাত্তিস্তা ফাব্রির অধীনে তিনি ১৯৭৬–৭৭ সেরিয়ে বি শিরোপা জয়লাভ করেছিলেন। ভিচেনৎসার হয়ে ৩ মৌসুমে সকল প্রতিযোগিতায় ৯৪ ম্যাচে ৬০টি গোল করার পর, তিনি ধারে আরেক ইতালীয় ক্লাব পেরুজায় যোগদান করেছিলেন। পরবর্তীতে, তিনি ইয়ুভেন্তুস (দ্বিতীয়বারের মতো) এবং এসি মিলানের হয়ে খেলেছিলেন। ইয়ুভেন্তুসের হয়ে দ্বিতীয়বার খেলার সময় তিনি ২টি লীগ শিরোপা জয়লাভ করেছিলেন। সর্বশেষ ১৯৮৬–৮৭ মৌসুমে, তিনি এল্লাস ভেরোনায় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।
১৯৭৭ সালে, রসি ইতালির হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৪৮ ম্যাচে ২০টি গোল করেছিলেন। তিনি ইতালির হয়ে ৩টি ফিফা বিশ্বকাপ (১৯৭৮, ১৯৮২ এবং ১৯৮৬) অংশগ্রহণ করেছিলেন।
ব্যক্তিগতভাবে, রসি বেশ কিছু পুরস্কার জয়লাভ করেছিলেন, যার মধ্যে ১৯৮২ সালে বালোঁ দর এবং ১৯৭৮ সালে ফিফা বিশ্বকাপ সিলভার বল জয় অন্যতম। এছাড়াও তিনি ফিফার প্রতিষ্ঠার শতবর্ষ উপলক্ষে প্রকাশিত ফিফা ১০০ তালিকায় স্থান পেয়েছেন। দলগতভাবে, ঘরোয়া ফুটবলে, রসি সর্বমোট ৭টি শিরোপা জয়লাভ করেছেন, যার মধ্যে ১টি ভিচেনৎসার হয়ে এবং ৬টি ইয়ুভেন্তুসের হয়ে জয়লাভ করেছিলেন। অন্যদিকে আন্তর্জাতিক প্রতিযোগিতায়, সর্বমোট ১টি শিরোপা জয়লাভ করেছেন; যা হচ্ছে এনৎসো বেয়ারৎসতের অধীনে ১৯৮৬ ফিফা বিশ্বকাপের শিরোপা জয়।
জাপানে মাধ্যমিক শিক্ষা
জাপানে মাধ্যমিক শিক্ষা দুটি ভাগে বিভক্ত। নিম্ন মাধ্যমিক (中学校chūgakkō), যা সপ্তম থেকে নবম শ্রেণি পর্যন্ত এবং উচ্চ মাধ্যমিক (高等学校kōtōgakkō বা সংক্ষেপে 高校kōkō) যা দশম থেকে দ্বাদশ শ্রেণি পর্যন্ত বিস্তৃত।
নিম্ন মাধ্যমিক বিদ্যালয়
নিম্ন মাধ্যমিক বিদ্যালয়গুলোতে সপ্তম, অষ্টম ও নবম শ্রেণির শিক্ষার্থীরা পড়াশোনা করে। তাদের বয়স মোটামুটি ১২-১৫ বছরের মধ্যে। অধিকাংশ বিদ্যালয়ই সরকারি তত্ত্বাবধানে পাঠদান করে থাকে। ১৯৮০ এর দশকে মাত্র ৫ শতাংশ বিদ্যালয় ছিল ব্যক্তি মালিকানাধীন।
অধিকাংশ ক্ষেত্রে নির্দিষ্ট বিষয়ে অভিজ্ঞ শিক্ষকরাই সে বিষয়ে পাঠদান করে থাকেন। প্রতিটি শ্রেণির জন্য একজন করে শ্রেণিশিক্ষক বরাদ্দ থাকে। তিনি শিক্ষার্থীদের পরামর্শদাতা হিসেবেও কাজ করেন। নিম্ন মাধ্যমিক প্রত্যেক বিষয়ের জন্য আলাদা শিক্ষক রয়েছে। সাধারণত ছাত্রছাত্রীদের দুপুরের আহার বিদ্যালয় কর্তৃপক্ষ সরবরাহ করে থাকে।
শিক্ষাদান
শিক্ষা কার্যক্রমে রয়েছে জাপানি ভাষা, ইংরেজি, সামাজিক বিজ্ঞান, গণিত, বিজ্ঞান, সঙ্গীত, ফলিত কলা, শিল্পকলা, গৃহনির্মাণ, স্বাস্থ্য এবং শারীরিক শিক্ষা। এছাড়া নৈতিক শিক্ষা ও বিশেষ কার্যক্রমও এর অন্তর্ভূক্ত থাকে।
পাঠ্যক্রম বহির্ভূত কার্যক্রম
শিক্ষার্থীরা বিভিন্ন ক্লাবের কার্যক্রমে অংশগ্রহণ করে থাকে। মেয়েদের মধ্যে জনপ্রিয় অন্যতম ক্লাব হচ্ছে উইন্ড ক্লাব। আর বিভিন্ন ক্রীড়া ক্লাব ছেলেদের মধ্যে জনপ্রিয়।
ফুটবল ক্লাব ইদানীং জনপ্রিয় হয়ে উঠছে। অন্যান্য জনপ্রিয় ক্রীড়া ক্লাব হচ্ছে টেনিস, বাস্কেটবল, জিমনাস্টিক, জুডো এবং ভলিবল। প্রতিটি ক্রীড়াই আন্তঃবিদ্যালয় ও আঞ্চলিক পর্যায়ে অনুষ্ঠিত হয়ে থাকে। ফলে শিক্ষার্থীরা প্রতিযোগিতায় অংশগ্রহণের সুযোগ পায়।
উচ্চ মাধ্যমিক বিদ্যালয়
যদিও জাপানে উচ্চ মাধ্যমিক শিক্ষা বাধ্যতামূলক নয়, ২০০৫ এর তথ্যমতে ৯৪ শতাংশ শিক্ষার্থী নিম্ন মাধ্যমিক শিক্ষা শেষ করে উচ্চ মাধ্যমিকে ভর্তি হয়। এবং তার মধ্যে ৯৫ শতাংশ শিক্ষার্থী সফলভাবে উত্তীর্ণ হয়।
ভর্তির জন্য শিক্ষার্থীদের একটি প্রবেশিকা পরীক্ষায় উত্তীর্ণ হতে হয়, যাতে জাপানি ভাষা, গণিত, বিজ্ঞান, সামাজিক বিজ্ঞান, ইংরেজি বিষয়ে দক্ষতা যাচাই করা হয়।
দৈনন্দিন জীবন
উচ্চ মাধ্যমিক বিদ্যালয়ের কার্যক্রম সাধারণত সকাল ৮:৩০ এ শুরু হয়। প্রতিটি শ্রেনিকক্ষে ৪০-৪৫ জন শিক্ষার্থী থাকে। দুপুরের আহারের আগে ৫০ মিনিট দৈর্ঘ্যের ৪টি ক্লাস থাকে। অধিকাংশ ক্ষেত্রে শিক্ষকরা বিভিন্ন শ্রেণিকক্ষে গিয়ে ক্লাস নিয়ে থাকেন। শুধু শারীরিক শিক্ষা, ল্যাবরেটরি ক্লাস ও অন্যান্য বিশেষ ক্লাসগুলোতে শিক্ষার্থীরা কক্ষ ত্যাগ করে অন্যস্থানে গিয়ে পাঠগ্রহণ করে।
কিছু কিছু বিদ্যালয়ে ক্যাফেটেরিয়া থাকে না। এসব ক্ষেত্রে শিক্ষার্থীরা তাদের শ্রেণিকক্ষেই দুপুরের আহার গ্রহণ করে থাকে। প্রাথমিক ও নিম্ন মাধ্যমিক বিদ্যালয়ের মতো উচ্চ মাধ্যমিক বিদ্যালয়ে সরকার নির্ধারিত খাবারের ব্যবস্থা থাকে না। তাই শিক্ষার্থীদের বাড়ি থেকে খাবার নিয়ে আসতে হয়। দুপুরের আহার শেষে আরও দুটি ক্লাস থাকে।
সাধারণত ৩:৩০ এর পরে শিক্ষার্থীরা পাঠ্যক্রম বহির্ভূত কার্যক্রমে অংশগ্রহণ করতে পারে।
পাঠ্যক্রম বহির্ভূত কার্যক্রম
অধিকাংশ বিদ্যালয়ে দুই ধরনের ক্লাব থাকে:
ভর্তির সময়ে শিক্ষার্থীরা তাদের ক্লাব নির্ধারণ করে এবং খুব কম ক্ষেত্রেই তারা ক্লাব পরিবর্তন করে থাকে। বিদ্যালয় শেষে দুই ঘন্টার জন্য ক্লাবের কার্যক্রম চলে। মাঝেমাঝে ছুটির সময়ও ক্লাবের কার্যক্রম চলে। ক্লাবগুলো বন্ধুত্ব তৈরি ও সামাজিক আচরণ ব্যাপারে শিক্ষালাভে সাহায্য করে।
শিক্ষা কার্যক্রম
শিক্ষা মন্ত্রণালয় শিক্ষার্থীদের শিক্ষাক্রম ও পাঠ্যপুস্তক নির্ধারণ করে থাকে। সাধারণত শিক্ষার্থীরা গণিত, সামাজিক বিজ্ঞান, জাপানি, বিজ্ঞান, ইংরেজি বিষয়ে তিন বছরের শিক্ষালাভ করে। এছাড়া শারীরিক শিক্ষা, সঙ্গীত, কলা ও নৈতিক শিক্ষা বিষয়ে অতিরিক্ত শিক্ষালাভ করার সুযোগ রয়েছে। জাপানের সামাজিক বিজ্ঞান সাধারণত পৌরনীতি, ভূগোল, জাপানি ইতিহাস, বৈশ্বিক ইতিহাস, সমাজবিজ্ঞান, রাজনীতি, অর্থনীতি এসব ভাগে বিভক্ত।
ফিল্মফেয়ার পুরস্কার দক্ষিণ
ফিল্মফেয়ার পুরস্কার দক্ষিণ হচ্ছে দ্য টাইমস গ্রুপ কর্তৃক প্রতিবছর প্রদানকৃত ফিল্মফেয়ার পুরস্কারের দক্ষিণ ভারতীয় অংশ, যা দক্ষিণ ভারতীয় চলচ্চিত্র শিল্পে পেশাদার শিল্পী, কলাকৌশলীদের অসামান্য অবদানের জন্য প্রদান করা হয়। তামিল, তেলুগু, মালয়ালম, ও কন্নড় অভিনেতারা মঞ্চে তাদের প্রতিভা বিকশিত করেন। ১৯৫৩ সালের মুক্তিপ্রাপ্ত হিন্দি চলচ্চিত্রের পুরস্কার ১৯৫৪ সালে প্রদানের মাধ্যমে বলিউডে তাদের অগ্রযাত্রা শুরু হয়। ১৯৬৩ সালের চলচ্চিত্রের জন্য প্রদানকৃত ১৯৬৪ সালের পুরস্কারে তারা তামিল, তেলুগু, বাংলা ও মারাঠি ভাষার চলচ্চিত্রের জন্য শ্রেষ্ঠ পিকচার পুরস্কার যুক্ত করে। পুরস্কারটি ১৯৬৭ সাল থেকে মালয়ালম চলচ্চিত্রের জন্য প্রদান করা হচ্ছে, এবং ১৯৭০ সাল থেকে কন্নড় চলচ্চিত্রের প্রদান করা হচ্ছে। সব ইন্ডাস্ট্রিই তাদের নিজস্ব অনুষ্ঠানের মাধ্যমে প্রতি বছর পুরস্কারটি প্রদান করে থাকেন, যা প্রধানত চেন্নাই এবং হায়দ্রাবাদে আয়োজন করা হয়।
এক্সটেনসিভ মার্কআপ ল্যাংগুয়েজ
XML ফাইল একটি ডাটাবেসের মত ডাটাকে সংরক্ষণ করে। XML-এর প্রধান কাজ হল বিভিন্ন সিস্টেমের মধ্যে তথ্য আদান প্রদানকে সহজ করা, বিশেষ করে যেসব সিস্টেম ইন্টারনেট দ্বারা সংযুক্ত।
XML ফাইলের একটা উদাহরণ এখানে দেয়া যেতে পারে। <শ্রেণী> <ছাত্র আইডি="1"> <নাম>মোহন মিয়া</নাম> <জন্মতারিখ>12-12-1988</জন্মতারিখ> <ঠিকানা> <গ্রাম>চানতলা</গ্রাম> <ডাকঘর>বকুলগর</ডাকঘর> <থানা>বকুলগর</থানা> <জেলা>কুমিল্লা</জেলা> </ঠিকানা> </ছাত্র> <ছাত্র আইডি="2"> <নাম>জরিনা বিবি</নাম> <জন্মতারিখ>16-09-1992</জন্মতারিখ> <ঠিকানা> <গ্রাম>মধুপুর</গ্রাম> <ডাকঘর>সুখতলী</ডাকঘর> <থানা>সুখতলী</থানা> <জেলা>দিনাজপুর</জেলা> </ঠিকানা> </ছাত্র> </শ্রেণী>
এখানে একটি শ্রেণী নোডের চাইল্ড হিসেবে আছে দুটি ছাত্র নোড। প্রতিটি ছাত্র নোডের আবার একাধিক চাইল্ড নোড আছে। যেমন, নাম একটি চাইল্ড নোড।
ছাত্র নোডের একটি অ্যাট্রিবিউট আছে: আইডি।
একটি ভ্যালিড XML ফাইলের বৈশিষ্ট্য হচ্ছে: 1। এর প্রতিটি ট্যাগ অবশ্যই একটি ক্লোজিং ট্যাগ দিয়ে শেষ হবে। ক্লোজিং ট্যাগের নাম হবে ওপেনিং ট্যাগের নামের আগে একটি "/" যোগ করে। যেমন, <ছাত্র> ট্যাগটি </ছাত্র> ট্যাগ দিয়ে শেষ হবে।
2। আর প্রতিটি অ্যাট্রিবিউট ডাবল কোটেশনে বন্ধ থাকতে হবে। যেমন: আইডি="1"।
3। এবং একাধিক নোড ওভারল্যাপ করতে পারবে না, হয় একটি নোড সম্পূর্ণ অন্য একটি নোডের অভ্যন্তরে থাকবে, অথবা সম্পূর্ণ বাইরে থাকবে। আংশিক ভেতরে ও আংশিক বাইরে থাকতে পারবে না।
নেতি নেতি
তাৎপর্য
নেতি নেতি, মানে, "এটি নয়, ওটি নয়", হল অস্বীকারের বৈদিক বিশ্লেষণের পদ্ধতি। এটি বৈদিক অনুসন্ধানের একটি মূল বিষয়। এর সাহায্যে জ্ঞানী এই জগতের সমস্ত কিছুর সাথে পরিচয়কে অস্বীকার করে যা আত্মা নয়, এইভাবে সে অনাত্মাকে অস্বীকার করে। এই ক্রমান্বয়ে প্রক্রিয়ার মাধ্যমে সে মনকে অস্বীকার করে এবং সমস্ত জাগতিক অভিজ্ঞতাকে অতিক্রম করে যাকে অস্বীকার করা হয় যতক্ষণ না স্বয়ং ছাড়া আর কিছুই অবশিষ্ট থাকে না। তিনি দেহ, নাম, রূপ, বুদ্ধি, ইন্দ্রিয় ও সমস্ত সীমাবদ্ধ অনুষঙ্গকে অস্বীকার করে পরমের সাথে মিলন অর্জন করেন এবং যা অবশিষ্ট থাকে তা আবিষ্কার করেন, একমাত্র সত্য "আমি"। আই সি বেকেট তার বই, নেতি নেতি, এ ব্যাখ্যা করেছেন যে এই অভিব্যক্তিটি অব্যক্ত কিছুর অভিব্যক্তি, এটি 'অন্য কোন সংজ্ঞা প্রযোজ্য না হলে' এর 'অনুরূপতা' (সারাংশ) প্রকাশ করে। নেতি নেতি চূড়ান্ত বাস্তবতা সম্পর্কে সমস্ত বর্ণনা অস্বীকার করে কিন্তু বাস্তবতাকে নয়।অনিশ্চয়তার নীতির স্বজ্ঞাত ব্যাখ্যা "নেতি নেতি"  এর মাধ্যমে প্রকাশ করা যেতে পারে যা অহং ও জগৎকে অ-আত্ম (অনাত্মা) হিসাবে ধ্বংস করে, এটি আমাদের আত্মবোধকে সম্পূর্ণরূপে ধ্বংস করে দেয়।
আদি শঙ্কর নেতি-নেতি পদ্ধতির পক্ষে ছিলেন। গৌড়পাদ-এর কারিকা সম্পর্কে তাঁর ভাষ্যে, তিনি ব্যাখ্যা করেছেন যে ব্রহ্ম অনুষঙ্গ থেকে মুক্ত এবং নেতি নেতির কাজ হল অজ্ঞতা দ্বারা সৃষ্ট বাধাগুলি দূর করা। তার শিষ্য, সুরেশ্বর, আরও ব্যাখ্যা করেছেন যে নেতি নেতি, নেতি নেতি, এর উদ্দেশ্য হিসাবে নেতিবাচকতা নেই, এটি পরিচয়কে বোঝায়। বৃহদারণ্যক উপনিষদ ২.৩.১-৬ এর ঋষি, ব্রহ্মের দুটি রূপের সাথে শুরু হয়, বস্তুগত এবং অপদার্থ, কঠিন এবং তরল, সত 'সত্তা' এবং ত্য, সত্যের 'সেই' - যার অর্থ সত্য, ব্রহ্ম ছাড়া অন্য সব কিছুর অস্তিত্ব অস্বীকার করে। আর তাই, জীবের মতো আলাদা কোনো সত্তা নেই যা শঙ্কর বলেছেন অবিদ্যায় ব্রহ্মের প্রতিফলন (অজ্ঞান)। এখানে প্রতিস্থাপনের নিয়মটি হল:
"'____ নয়, ____ নয়', কারণ 'না'-এর বাইরে কিছুই নেই।"
- বৃহদারণ্যক উপনিষদ, ২.৩.৬
"এই নিজের সম্পর্কে, কেউ কেবল বলতে পারে____ না, ____ নয়"
- বৃহদারণ্যক উপনিষদ, ৪.৫.১৫
আরেকটি ব্যাখ্যা রয়েছে বিশিষ্টাদ্বৈত দৃষ্টিভঙ্গির উপর ভিত্তি করে এস এস রাঘবাচার রচিত রামানুজাচার্যের বেদার্থসংগ্রহের ভূমিকা গ্রন্থে:
"যে গণিত রূপগুলি ব্রহ্মের রূপকে নিঃশেষ করে দেয় তা 'নেতি নেতি'-তে অস্বীকার করা হয়েছে। ব্রাহ্মণের রূপগুলিকে অস্বীকার করা থেকে দূরে বিবৃতিটি (বাদরায়ণ দ্বারা) ব্রহ্মের রূপের অসীমতাকে জাহির করে। .'নেতি নেতি' অক্ষরে নেতিবাচক কিন্তু আত্মার মধ্যে একটি অতি-প্রাচুর্যের প্রতিমূর্তি।"
- রামানুজাচার্যের বেদার্থসংগ্রহের ভূমিকা
এটি একটি সত্তার মাধ্যমে যেতে পারে এমন বিভিন্ন সম্ভাবনার অত্যন্ত আকর্ষণীয় দিক বোঝায়। ব্যক্তি শিশু হিসাবে বর্ণমালা জানতেন না এই ঘটনাটি সত্য, কিন্তু প্রাপ্তবয়স্ক হয়েও সে জানবে কি না তা নির্ভর করে ব্যক্তির উপর, যিনি ব্রহ্মের প্রকাশ ছাড়া আর কিছুই নয়, তিনি উচ্চশিক্ষিত ব্যক্তি বা নিরক্ষর হয়ে প্রকাশের কারণ হতে পারেন, ব্যক্তি যে ব্যক্তিত্বের জন্য আকাঙ্ক্ষিত, কর্ম/কারণ-কারণ সাপেক্ষে যা আবার ব্রহ্ম ছাড়া আর কিছুই নয়; ব্রহ্ম নিজেই সমস্ত কর্মের কারণ।
মিনিয়াপলিস–সেন্ট পল আন্তর্জাতিক বিমানবন্দর
একটি যৌথ বেসামরিক-সামরিক বিমানবন্দর, এমএসপি হল মিনিয়াপোলিস–সেন্ট পল আন্তর্জাতিক বিমানবন্দর জয়েন্ট এয়ার রিজার্ভ স্টেশন আবাস্থল, যা এয়ার ফোর্স রিজার্ভ কমান্ড ও এয়ার ন্যাশনাল গার্ড উভয়ের উড়ান কার্যক্রমকে সমর্থন করে। বিমানবন্দরটি ফোর্ট স্নেলিং অসংগঠিত অঞ্চলে অবস্থিত। বিমানবন্দরের ছোট অংশগুলি মিনিয়াপোলিস ও রিচফিল্ডের শহর সীমানার সঙ্গে সীমাবদ্ধ। যাইহোক, মিনেসোটা রাজ্য আইনের অধীনে, বিমানবন্দর দ্বারা আচ্ছাদিত জমির পার্সেল কোনো শহর বা বিদ্যালয় জেলার অংশ নয়। এমএসপি ২,৯৩০ একর (১,১৮৬ হেক্টর) জমি জুড়ে অবস্থান করে। বিমানবন্দরটি যমজ শহরের অর্থনীতির জন্য বছরে আনুমানিক $১৫.৯ বিলিয়ন আয় করে এবং ৮৭,০০০ জন কর্মীকে সহায়তা করে।
এমএসপি হল ডেল্টা এয়ার লাইন্সের একটি প্রধান কেন্দ্র। এটি মিনেসোটা-ভিত্তিক সান কান্ট্রি এয়ারলাইন্সের হোম বিমানবন্দর হিসেবেও কাজ করে। ডেল্টা এয়ার লাইন্স এবং এর আঞ্চলিক সহযোগীরা বিমানবন্দরের যাত্রী পরিবহনের প্রায় ৭০% জন্য দায়ী। বিমানবন্দরটি মেট্রোপলিটন এয়ারপোর্ট কমিশন দ্বারা পরিচালিত হয়, যেটি এই অঞ্চলের ছয়টি ছোট বিমানবন্দরের কার্যক্রম পরিচালনা করে।
মাসকা ইউনিয়ন
মাসকা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান                      ১:"মাসকা সরকারী প্রাথমিক বিদ্যালয়"                       ২:"রায়পুর সরকারী প্রাথমিক বিদ্যালয়"
জনপ্রতিনিধি
বর্তমান চেয়ারম্যান-
মার্কআপ ল্যাংগুয়েজ
thumb|এইচটিএমএল মার্কআপ ভাষা মার্কআপ ল্যাংগুয়েজ এই শব্দ দুইটি বর্তমানে ওয়েব পেইজ তৈরি করার ভাষা HTML এর জন্য ব্যবহার করা হয়। এর দ্বারা HTML এর মূল নীতিমালা নির্ধারণ করা হয়। প্রকাশিত বিষয়ের অন্তরালে HTML এর লেখক এবং HTML প্রকাশক অর্থাৎ ইন্টারনেট ব্রাউজার এই "'মার্কআপ ল্যাংগুয়েজ"' অনুসরণ করে। Mark-Up Language এর বাংলা আভিধানিক অর্থ হচ্ছে অতিরিক্ত ভাষা। আমরা ওয়েব পেইজে যে সকল বিষয় বস্তু দেখে থাকি এর চেয়ে আনেক বেশি বিষয় HTML লেখা হয়। আর এই অতিরিক্ত লেখা বা ভাষা-ই হচ্ছে মার্কআপ ল্যাংগুয়েজ। মার্কআপ এ অতিরিক্ত তথ্য টেক্সটের কাঠামো বা উপস্থাপনাকে সংজ্ঞায়িত করে। মার্কআপ গুলো মূল টেক্সটের সাথে মিশে থাকে এবং ইন্টারনেট ব্রাউজার-এ তা প্রদর্শিত হয় না। মার্কআপ ল্যাংগুয়েজের সবচেয়ে ভাল উদাহরণ হল হাইপার টেক্সট মার্কআপ ল্যাংগুয়েজ। ঐতিহাসিক ভাবে, হাতে লেখা পুস্তক প্রকাশনা-র সময় কালে মার্কআপ শব্দটি ব্যবহার হত লেখক ও সম্পাদকের সাথে সমন্নয় সাধনের জন্য।
সান্দিকোণা ইউনিয়ন
সান্দিকোণা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জুনায়েদ ওয়াসি
জুনায়েদ ওয়াসি একজন ভারতীয় গীতিকার। হিন্দি চলচ্চিত্রের জন্য তিনি উল্লেখযোগ্য গান লিখেছেন এবং বলিউড চলচ্চিত্রের গানের জন্য একজন গীতিকার ও কবি হিসেবে সক্রিয়।
২০১২ সালে হরর ফ্লিক ১৯২০: দ্য ইভিল রিটার্নস -এর বলিউড গান "উসকা হাই বানানা" প্রকাশের পর ওয়াসিকে প্রথম একজন গীতিকার হিসেবে নজরে আসে। "উসকা হাই বানানা" এর জন্য তার গান "কোমোই" দ্বারা প্রশংসিত হয়েছিল তার অন্যান্য উল্লেখযোগ্য কাজ হল জলি এলএলবি ২-এর হিন্দি গান "বাওরা মন" এর গান।
ডোমজুড়
ডোমজুড় ভারতের পশ্চিমবঙ্গ রাজ্যের হাওড়া জেলার একটি শহর। এর অবস্থান । ডোমজুড়ের বারুইপাড়ার কালীপুজো খুব বিখ্যাত। এছাড়া এখানে ঝাঁপড়দহ ডিউক ইন্সটিটিউশান নামে একটি ঐতিহ্যবাহী উচ্চবিদ্যালয় আছে।সরকারি হাসপাতাল ছাড়াও আছে অনেক নার্সিংহোম।
জনসংখ্যা
ভারতের ২০০১ সালের আদমশুমারি অনুসারে ডোমজুড় শহরের জনসংখ্যা হল ১৬,৮২২ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে ডোমজুড় এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।
পরিবহন ব্যবস্থা
ডোমজুড়ের পরিবহন ব্যবস্থা খুবই উন্নত। ডোমজুড় থানার অন্তর্গত সলপ, ৬ নং জাতীয় সড়কের (NH6) পাশে অবস্থিত হওয়ায় ভারতের বিভিন্ন অঞ্চলের সাথে সংযোগ স্থাপনের সুবিধা আছে। এছাড়া দক্ষিণ-পূর্ব রেলওয়ে-র হাওড়া - আমতা শাখাটি সলপ, মাকড়দহ হয়ে ডোমজুড়ের উপর দিয়ে বড়গাছিয়া, আমতার দিকে চলে গেছে। খুব সহজেই তাই হাওড়া এবং সাঁতরাগাছি জং -এ যাওয়া যায়। হাওড়া - আমতা বাসরুট সদরের সাথে সংগযোগ গড়ে তুলেছে। ডোমজুড় থেকে ৬৩ নং লোকাল বাস এবং মিনি বাস হাওড়া বাস টার্মিনাল পর্যন্ত যায়। এছাড়াও, সি-১১ (C-11) এবং কে-১১ (K-11) যথাক্রমে {শিয়ালদহ } রবীন্দ্র সদন যায়।
এন্থনি গঞ্জালেজ
এন্থনি গঞ্জালেজ (জন্ম ২০০৪/২০০৫) হলেন একজন মার্কিন অভিনেতা। তিনি ২০১৪ সালে মার্কিন টেলিভিশন চ্যানেল এফএক্স-এ প্রচারিত অপরাধমূলক দৃশ্যকাব্যের ছোট পর্দার ধারাবাহিক দ্য ব্রিজ এবং ২০১৭ সালে মার্কিন টেলিভিশন চ্যানেল সিবিএস-এ প্রচারিত পুলিশীয় দৃশ্যকাব্যের ধারাবাহিক ক্রিমিনাল মাইন্ডস: বিয়ন্ড বর্ডার্স-এ হাজির হন, এছাড়াও তিনি মার্কিন জনপ্রিয় অ্যানিমেশন স্টুডিও পিক্সার-প্রযোজিত ২০১৭ সালে মুক্তিপ্রাপ্ত মার্কিন অ্যানিমেশনভিত্তিক চলচ্চিত্র কোকো-এ মূল ভূমিকায় অভিনয় করেন। যেটি ২০১৮ সালের ৪ঠা মার্চ মাসে মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরের ডলবি থিয়েটার-এ আয়োজিত ৯০তম একাডেমি পুরস্কার-এ "সেরা এ্যানিমেটেড ফিচার চলচ্চিত্র" বিভাগে পুরস্কার জিতে নেয়।
কর্মজীবন
গঞ্জালেজ, মার্কিন জনপ্রিয় অ্যানিমেশন স্টুডিও পিক্সার-প্রযোজিত ২০১৭ সালে মুক্তিপ্রাপ্ত মার্কিন অ্যানিমেশনভিত্তিক চলচ্চিত্র কোকো-এ "মিগুয়েল" হিসেবে মূল ভূমিকায় কন্ঠ দিয়েছেন।
আন্দালিব রহমান পার্থ
আন্দালিব রহমান পার্থ (জন্ম: ২০ এপ্রিল ১৯৭৪) হলেন একজন বাংলাদেশী রাজনীতিবিদ, শিক্ষাবিদ, আইনজীবী ও সংসদ সদস্য। তিনি বাংলাদেশ জাতীয় পার্টির সভাপতি, ভোলা-১ আসনের সাবেক সংসদ সদস্য এবং ঢাকায় অবস্থিত ব্রিটিশ স্কুল অব ল এর অধ্যক্ষ।
জন্ম ও বংশ
আন্দালিব রহমান পার্থ ২০ এপ্রিল ১৯৭৪ খ্রীষ্টাব্দের বাংলাদেশের অবিভক্ত বরিশাল জেলার ভোলা দ্বীপের একটি সম্ভ্রান্ত বাঙ্গালী মোসলমান খান্দানে জন্মগ্রহণ করেন, যারা বালিয়ার তালুকদার বংশ হিসাবে পরিচিত। তাঁর পূর্বপুরুষ মুঙ্গা খাঁ আঠারো শতাব্দীতে আফগানিস্তানের গরমশির হতে বৃহত্তর বরিশালের সালুকা গাঁওয়ে বসবাস শুরু করেন। মুঙ্গা খাঁর ছেলে শেখ মহম্মদ সম্ভবত মোগলদের রাজস্ব কর্মকর্তা ছিলেন তাই শিকদার খেতাব লাভ করেছিলেন। ভোলার বালিয়া ও গজারিয়া এলাকায় খারিজা তালুক পেয়ে খান্দানটি সালুকা হতে বালিয়ায় আসে। পার্থের বাবা নাজিউর রহমান মঞ্জুর ছিলেন বাংলাদেশের সাবেক মন্ত্রী, মুক্তিযোদ্ধা, ঢাকা সিটি কর্পোরেশনের মেয়র এবং বাংলাদেশ জাতীয় পার্টির প্রতিষ্ঠাতা চেয়ারম্যান। তার মা শেখ রেবা রহমান শেখ মুজিবুর রহমানের ভাইঝি ও শেখ ফজলুল করিম সেলিমের বোন। আন্দালিব রহমান পার্থের নসবনামা হচ্ছেঃ আন্দালিব রহমান পার্থ ইবনে নাজিউর রহমান মঞ্জুর ইবনে বজলুর রহমান তালুকদার ইবনে আব্দুর রহমান তালুকদার ইবনে আরব আলী শিকদার ইবনে শেখ বাখর শিকদার ইবনে শেখ দুবিল খাঁ ইবনে শুকুর মহম্মদ শিকদার ইবনে শেখ মহম্মদ শিকদার ইবনে মুঙ্গা খাঁ। মঞ্জুরের ভাই ড. আজিজুর রহমান ছিলেন একজন বিশিষ্ট বিজ্ঞানী।
শিক্ষা
আন্দালিব রহমান পার্থ এলএলবি করার জন্য লন্ডনে যাওয়ার আগে প্রথমে সেন্ট জোসেফ উচ্চ বিদ্যালয়ের এবং পরবর্তীতে গভর্নমেন্ট ল্যাবরেটরি হাই স্কুলের ছাত্র ছিলেন। ছাত্র জীবনে তিনি ছিলেন একজন প্রখর মেধাবী ছাত্র৷
কর্মজীবন
তিনি ১৯৯৭ সালে লিংকনস ইন থেকে বার পরীক্ষায় পাস করেন। এরপর দেশে ফিরে আসেন এবং ব্যারিস্টার রফিকুল হকের তত্ত্বাবধানে একজন শিক্ষানবিশ হিসেবে যোগদান করেন এবং ৩ বছর তার সাথে কাজ করেন। বর্তমানে তিনি ঢাকায় আইনজীবী হিসেবে কাজ করছেন এবং ঢাকায় অবস্থিত ব্রিটিশ স্কুল অব ল এর অধ্যক্ষের দায়িত্ব পালন করছেন।
রাজনৈতিক জীবন
২০০০ সাল থেকে আন্দালিব রহমান পার্থ তার বাবা নাজিউর রহমান মঞ্জুর সাথে রাজনীতিতে সক্রিয়ভাবে জড়িয়ে পড়েন। ২০০৮ সালের এপ্রিল মাসে তার বাবার মৃত্যু হলে আন্দালিব বাংলাদেশ জাতীয় পার্টির (বিজেপি) চেয়ারম্যান নির্বাচিত হন। ২০০৮ সালের নবম জাতীয় সংসদ নির্বাচনে ভোলা-১ আসনে চারদলীয় জোটের প্রার্থী হয়ে নির্বাচনে অংশগ্রহণ করেন এবং আওয়ামী লীগের প্রার্থী ইউসুফ হোসেন হুমায়ুনকে পরাজিত করে বিজয়ী হন। তিনি ২০০৯ থেকে ২০১৪ পর্যন্ত সংস্থাপন মন্ত্রণালয় সম্পর্কিত সংসদীয় স্থায়ী কমিটি সদস্য ছিলেন। ২০১৪ সালের নির্বাচনে তার দল বিএনপির নেতৃত্বে নির্বাচন বয়কট করে। ২০১৮ সালের একাদশ জাতীয় সংসদ নির্বাচনে তিনি ঢাকা-১৭ আসনে ঐক্যফ্রন্ট ও ২০ দলীয় জোটের প্রার্থী হয়েছেন। তিনি ঢাকা-১৭ ও ভোলা-১ আসনে মনোনয়নপত্র সংগ্রহ করেছিলেন।
অবধূত গীতা
অবধূত গীতা (দেবনাগরী: अवधूत गीता) হল হিন্দুধর্মের সংস্কৃত পাঠ্য যার শিরোনাম মানে "মুক্ত আত্মার গান"। পাঠ্যের কবিতাটি হিন্দু দর্শনের অদ্বৈত ও দ্বৈত দর্শনের নীতির উপর ভিত্তি করে।
পাঠ্যটি দত্তাত্রেয়কে আরোপিত করা হয়েছে, এবং বর্তমান পাণ্ডুলিপিগুলি আনুমানিক ৯ম বা ১০ম শতাব্দীর। এটি আটটি অধ্যায়ে বিভক্ত ২৮৯টি শ্লোক (ছন্দযুক্ত শ্লোক) নিয়ে গঠিত। প্রথম সাতটি অধ্যায় হল পাঠ্যের প্রাচীনতম স্তর, এবং আটটি অধ্যায় সম্ভবত পরবর্তীকালে অন্তর্নিহিত। এটি ভারতের পশ্চিমাঞ্চলীয় রাজ্যে, সম্ভবত মহারাষ্ট্রে রচিত হতে পারে। অবধূত গীতা হিন্দুধর্মের নাথ যোগী ঐতিহ্যের অন্যতম গুরুত্বপূর্ণ গ্রন্থ।
নামকরণ
পাঠ্যের শিরোনাম, অবধূত মানে "মুক্ত আত্মা", আর গীতা মানে গান। পাঠ্যটি আধ্যাত্মিকভাবে মুক্ত এবং মুক্ত একজন ব্যক্তির প্রকৃতি এবং অবস্থা বর্ণনা করে।
পাঠটি অবধূত গ্রন্থ, দত্তাত্রেয় গীতা, দত্ত গীতা যোগশাস্ত্র ও বেদান্ত সার নামেও পরিচিত।
বিষয়বস্তু
অবধূত গীতা ৮টি অধ্যায়ে গঠন করা হয়েছে, যেখানে দত্তাত্রেয় – সর্বোচ্চ যোগী ও সন্ন্যাস জীবনের প্রতীক, দৈব গুরু এবং উদাহরণ হিসাবে বর্ণনা করেছেন, আত্ম-উপলব্ধির যাত্রা, তারপরে ব্যক্তির প্রকৃতি ও অবস্থা যা বেঁচে থাকে তার আত্মার সত্যে।
অধ্যায়গুলি 'চিন্তা' নিয়ে আলোচনা করে, রিগোপুলস বলেন, সেইসাথে "সহজ অমৃত" 'স্বাভাবিকতার অমৃত'। এর কিছু শিক্ষাকে ভগবদ্গীতার সাথে তুলনা করা হয়েছে। সহজ শব্দটি, যা হিন্দু ও বৌদ্ধ উভয় তান্ত্রিক ঐতিহ্যের মধ্যে গুরুত্বপূর্ণ হয়ে উঠেছে, এর অর্থ "অতিরিক্ত বাস্তবতা বা পরম"। এটিকে বৌদ্ধধর্মে শূন্য (অকার্যকর) এর সাথে সমতুল্য করা হয়েছে, এটিকে এক ধরনের "অলোকেটেড প্যারাডাইস" হিসাবে কল্পনা করা হয়েছে, রিগোপোলোস বলেছেন। হিন্দুধর্মে, এটি ব্যক্তির মধ্যে অভ্যন্তরীণ গুরু, সদাশিব, সর্বব্যাপ্ত চূড়ান্ত বাস্তবতা (ব্রহ্ম) যে আত্মা।
হলুদ গর্গন
হলুদ গর্গন (বৈজ্ঞানিক নাম: Meandrusa payeni (Boisduval)) এক বড় আকারের উজ্জ্বল কমলা হলুদ বর্ণের প্রজাপতি। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য। এই সোয়ালোটেল প্রজাপতি প্রজাতিদের দক্ষিণ এশিয়া এবং দক্ষিণ-পূর্ব এশিয়ার বিভিন্ন অঞ্চলে দেখা যায়।
আকার
প্রসারিত অবস্থায় হলুদ গর্গন এর ডানার আকার ১১০-১৩০ মিলিমিটার দৈর্ঘের হয়।
ভারতে প্রাপ্ত হলুদ গর্গন এর উপপ্রজাতি
ভারতে সাধারণত হলুদ গর্গন এর যে উপপ্রজাতি দেখা যায় তা হল:
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
পুরুষ নমুনাতে ডানার উপরিপৃষ্ঠ উজ্জ্বল কমলা হলুদ এবং ডানার প্রান্তভাগ কালো রঙে ছাওয়া।
সামনের ডানার সেল এ আড়াআড়ি ভাবে দুই-তিনটি তীর্যক ছোপ এবং অ্যাপেক্স এর উপরিভাগে অপেক্ষাকৃত বড় ছোপ বর্তমান। ডানার বেস অথবা গোড়া থেকে কোস্টাল প্রান্তরেখা বরাবর অ্যাপেক্স পর্যন্ত গাঢ় বাদামী রঙে ছাওয়া এবং প্বার্শ প্রান্তরেখা (টার্মেন) বরাবর শীর্ষভাগ থেকে ডরসাম পর্যন্ত চওড়া ভাবে কালচে বাদামী রঙে ছাওয়া। টার্মেন অংশে এই চওড়া কালচে বাদামী অংশের ভিতরের দিকে কিছু অসম্পূর্ণ কালচে বাদামী ডিসকাল ছোপের একটি তীর্যক সারি বিদ্যমান। যার পরেই বাদামী অর্ধচন্দ্রাকৃতি ছোপের একটি অনিয়মিত তীর্যক সারি চোখে পরে। টার্মেন এর মধ্যভাগ থেকে টর্নাস পর্যন্ত অর্ধচন্দ্রাকৃতি কমলা হলুদ বর্ণের ছোপের একটি তীর্যক অসম্পূর্ণ সারি বর্তমান। এই সারির উপরদিকের ছোপগুলি অস্পষ্ট এবং ফ্যাকাসে রঙের এবং তলার দিকের ছোপগুলি বৃহত্তর এবং অপেক্ষাকৃত স্পষ্ট।
পিছনের ডানার টর্মেন বরাবর ডরসাম অবধি চওড়া ঘন কালচে বাদামী পটি অথবা ব্যান্ড বিদ্যমান। এই পটির ভিটরের দিকে পোস্ট ডিসকাল অংশে এবং বাইরের দিকে সাব টার্মিনাল অংশে কম বেশি অর্দ্ধচন্দ্রাকৃতি কমলা হলুদ বর্নের ছোপের সারি দেখা যায়। দ্বিতীয়োক্ত সারির ছোপগুলি স্পষ্টতর এবং উজ্জ্বলতর। উক্ত পোস্টডিসকাল সারিটিতে ৪টি অর্দ্ধচন্দ্রাকৃতি ছোপ বর্তমান। ইন্টারস্পেসে ১ থেকে ৪ এর মধ্যে এবং সাবটার্মিনাল সারিটি ইন্টারস্পেস ১ থেকে ৭ অবধি সম্পূর্ণ রয়েছে এবং ৩ নং ইন্টারস্পেসের ছোপটি লম্বাটে এবং বাইরের দিকে শঙ্কু আকৃতি বিশিষ্ট। লেজ কমলা হলুদে রঞ্জিত।
ডানার নিম্নপৃষ্ঠ ডানার নিম্নতলের মূল রং উজ্জ্বল এবং গাঢ় কমলা হলুদ।
সামনের ডানা সেল এবং বেসাল অংশে কয়েকটি অনিয়মিত বাদামী (দারুচিনির ন্যায় বর্নের) ছোপ অবস্থিত এবং এদের খানিক পাশেই টার্মিনাল অর্দ্ধে (উপরি অর্দ্ধে) কমবেশি অনিয়মিত এবং অসম্পূর্ণ বাদামী বর্নের (দারুচিনির ন্যায়) ৩টি অর্ধচন্দ্রাকৃতি দাগ এর তীর্যক সারি বর্তমান। এই সারির বাইরের দিকে টার্মেন জুড়ে অ্যাপেক্স এর সামান্য নীচ থেকে টর্নাস অবধি কমবেশি চওড়া বাদামী পটি নেমে গেচগে এবং টার্মিনাল প্রান্তরেখা সরু গাঢ় বাদামী রেখার দ্বারা চিহ্নিত।
পিছনের ডানা বেসাল অংশে ৩টি ইষদ আবছা লম্বাটে হালকা বাদামী ছোপের একটি তীর্যক এবং অনিয়মিত সারি দেখা যায় যায় মাঝের ছোপটি সেল এর অন্তর্ভুক্ত। সেল এর শেষ প্রান্ত জুড়ে একটি বড় বাদামী ছোপ (প্রায় ডিম্বাকার) চোখে পড়ে। ১,২, এবং ৩ নং ইন্টারস্পেসে পোস্ট ডিসকাল অংশে পুরু অথবা চওড়া অর্ধচন্দ্রাকৃতি ছোপের (ঘন বাদামী বর্নের) দুটি পাশাপাশি অসম্পূর্ণ এবং তীর্যক সারি বিদ্যমান। ৪ থেকে ৭ নং ইন্টারস্পেসে পোস্টডিসকাল অংশে একই বর্নের কিছু অসংলগ্ন ছোপ দেখা যায়। ১ থেকে ৭ নং ইন্টারস্পেসে উক্ত বাদামী ছোপসমূহের ভিতর দিকের প্রান্তরেখা বরাবর তুষারশুভ্র এবং চকচকে অর্ধচন্দ্রাকার সরু দাগ বর্তমান যা একেবারে নিচের দিকে অধিকতর সুস্পষ্ট এবং উজ্জ্বল। লেজ এর নিম্নতল এবং উপরিতলের ন্যায় কমলা হলুদ।
শুঙ্গ কালচে কমলা হলুদ এবং বাদামীর সংমিশ্রণ, মাথা বুক এবং উদরদেশ হলুদ এবং লালচে হলুদ।
স্ত্রী
স্ত্রী নমুনায় ডানার মূল রং পুরুষ নমুনা অপেক্ষা ফ্যাকাসে। সামনের ডানার উপরিতলে গোড়ার দিকে (বেস) এবং সেল উজ্জ্বল কিন্তু অতি ফ্যাকাসে দারুচিনি বর্নে (ফ্যাকাসে বাদামী) ছাওয়া। ডানার উপরিতল এবং নিম্নতলের দাগ ছোপ পুরুষ নমুনার প্রায় অনুরূপ, তবে অপেক্ষাকৃত কম স্পষ্ট। স্ত্রী নমুনায় সামনের ডানার কোস্টাল প্রান্তরেখা প্রায় অ্যাপেক্স অবধি কমলা হলুদ বর্নের, বাদামী নয় পিছনের ডানার উপরিতলে সাবটার্মিনাল অর্ধচন্দ্রাকার ছোপের যে সারি রয়েছে তাতে ছোপগুলি খুব বড় এবং উক্ত ছোপগুলি শিরা বরাবর বাদামী দাগ দ্বারা একে অন্যের থেকে আলাদা। শুঙ্গ, বক্ষ এবং উদরের বর্ন অনুরূপ, তবে অধিকতর ফ্যাকাসে।
আচরণ
এই প্রজাতির উড়ান খুবী শক্তিশালী এবং সুদীর্ঘ অঞ্চল জুড়ে এদের ুরে বেড়াতে দেখা যায়। জানুয়ারি, মার্চ এবং সেপ্টেম্বর মাস্যা ষত্বরই নমুনার দেখা পায়া যায় খুব কদাচিৎ। এরা মাঝেমধ্যে ফুলে বসে।
ঘন পাহাড়ি জংগলে মাঝারী উচ্চতায় (১৫০০মিটার) এদের বিচরণ অধিক চোহে পড়ে। এই জাতীয় পরিবেশে ঝর্ণার ধারে অথবা পাহাড়ের ফাটল বেয়ে নেমে আসা সরু জলধারার পাশে ভিজে মাটিতে পুরুষ নমুনাকে মাড্‌ পাডল করতে দেখা যায়। নিচু উচ্চতায় অনুরূপ পরিবেশে এদের দর্শন খুবই কম মেলে।
আহার্য উদ্ভিদ
এই শূককীট Lauraceae গোত্রের বিভিন্ন উদ্ভিদ যেমন- Litsea citrata ইত্যাদি গাছের পাতার রসালো অংশ আহার করে।
গণ্ডা ইউনিয়ন
গন্ডা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
আয়তন ও জনসংখ্যা
৮.৭৭ কিমি। ১২৬৭৮ জন
শিক্ষা
শিক্ষার হার:89.90%
শিক্ষা প্রতিষ্ঠান gonda high school. Gonda digree college
দর্শনীয় স্থান
gonda bazare. Gonda gab gas.শাহ সুফি আলী মামুদ শাহ্ এর মাজার
উল্লেখযোগ্য ব্যক্তিত্ব
Abdul mannan thorikul Islam. Dipon sah.korram ali.md basani.
জনপ্রতিনিধি
বর্তমান চেয়ারম্যান-
লাভ (চলচ্চিত্র)
লাভ (ইংরেজি বানান: Loev, উচ্চারণ: লাভ; অনুবাদ: ভালোবাসা) হল সুধাংশু সারিয়া রচিত ও পরিচালিত এবং ২০১৫ সালে মুক্তিপ্রাপ্ত একটি ভারতীয় প্রণয়ধর্মী ড্রামা চলচ্চিত্র। ছবিটিতে মুখ্য ভূমিকায় দুই বন্ধুর চরিত্রে অভিনয় করেন ধ্রুব গণেশ ও শিব পণ্ডিত। ছবির মূল উপজীব্য এক সপ্তাহান্তে এই দুই বন্ধুর পশ্চিমঘাট পর্বতমালা ভ্রমণ এবং সেখানে তাদের পারস্পরিক জটিল আবেগপ্রবণ ও যৌন সম্পর্কের উপর আলোকপাত। এটিই ধ্রুব গণেশ অভিনীত শেষ চলচ্চিত্র; ছবিটি মুক্তির আগেই তিনি যক্ষ্মা রোগে আক্রান্ত হয়ে মারা যান। সিদ্ধার্থ মেনন ও ঋষভ চড্ডা এই ছবিতে দু’টি পার্শ্বচরিত্রে অভিনয় করেছিলেন। ছবির শিরোনামটি ইংরেজি love শব্দের উদ্দেশ্যপ্রণোদিত অশুদ্ধিকরণ।
সুধাংশু সারিয়া তাঁর মুক্তি না পাওয়া ছবি আই অ্যাম হিয়ার-এর খসড়া প্রস্তুত করতে করতেই নিজের ব্যক্তিগত অভিজ্ঞতা থেকে প্রচুর উপাদান সংগ্রহ করে লাভ ছবির চিত্রনাট্য রচনা করেন। ছবিটির গ্রহণযোগ্যতা সম্পর্কে তাঁর সন্দেহ থাকলেও আরফি লাম্বা ও ক্যাথারিন সাকেল ছবিটি প্রযোজনা করতে এগিয়ে আসেন। ছবির প্রিন্সিপল ফোটোগ্রাফির কাজ চলে মহাবালেশ্বর, উপদ্বীপীয় ভারতের পশ্চিমঘাট পর্বতমালা ও মুম্বইতে। ২০১৪ সালের গ্রীষ্মে ১৬ দিনে সিনেম্যাটোগ্রাফার শেরি কৌক ২কে রেজোলিউশনে ছবিটি শ্যুট করেন। ক্রাউডফান্ডিং ও খরচ কমানোর বিভিন্ন পদক্ষেপ গ্রহণ করে মাত্র দশ লক্ষ মার্কিন ডলারের বাজেটে ছবিটি নির্মিত হয়।
২০১৫ সালে এস্তোনিয়ায় টলইন ব্ল্যাক নাইটস চলচ্চিত্র উৎসবে ছবিটির বিশ্ব প্রিমিয়ার আয়োজিত হয়। ২০১৬ সালে সাউথ বাই সাউথওয়েস্ট চলচ্চিত্র উৎসবে ছবিটির উত্তর আমেরিকান প্রিমিয়ার আয়োজিত হয়। সেই বছরই মুম্বই আন্তর্জাতিক চলচ্চিত্র উৎসবে ভারতে ছবিটির প্রথম প্রিমিয়ার আয়োজিত হয়। প্রতিটি উৎসবেই ছবিটি সমালোচক ও দর্শকমণ্ডলীর প্রশংসা অর্জন করে। বিশেষভাবে প্রশংসিত হয় ছবির চিত্রনাট্য এবং শিব পণ্ডিত ও ধ্রুব গণেশের অভিনয়। ছবিটিতে ভারতের সমকামী সম্পর্কের অগতানুগতিক ও নতুন দিকগুলি তুলে ধরা হয়েছে, ভাষ্যকারগণ তারও প্রশংসা করেন। ২০২৬ সালে তেল আবিব আন্তর্জাতিক চলচ্চিত্র উৎসবে লাভ ছবিটি শ্রেষ্ঠ কাহিনিচিত্র বিভাগে অডিয়েন্স অ্যাওয়ার্ড জয় করে। ২০১৭ সালের ১ মে নেটফ্লিক্সে ছবিটি মুক্তি পায়।
চড়িলাম বিধানসভা কেন্দ্র
চড়িলাম বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (ছয় বার)।
দিনাজপুর-৭
দিনাজপুর-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের আসন ছিল।
ইতিহাস
দিনাজপুর-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
গড়াডোবা ইউনিয়ন
গড়াডোবা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
আশা মেহরিন আমিন
আশা মেহরিন আমিন হচ্ছেন একজন বাংলাদেশী সাংবাদিক, লেখিকা, এবং সাপ্তাহিক স্টারের সম্পাদিকা।
জীবনী
আশা মেহরিন আমিন বাংলাদেশের ঢাকায় জন্মগ্রহণ করেন। তিনি যুক্তরাষ্ট্রের, বোস্টন কলেজ, ম্যাসাচুসেটসে ১৯৯১ সালে ব্যাচেলর অফ সাইন্সে অধ্যয়ন করেন। ১৯৯১ সালের জুন মাসে তিনি বাংলাদেশের সবথেকে প্রচার হওয়া ইংরেজি পত্রিকা দ্য ডেইলি স্টারের একজন স্বনামধন্য লেখিকা হিসেবে কর্মজীবন শুরু করেন। তিনি ইউনিভার্সিটি অব ক্যালিফোর্নিয়া, বার্কলে থেকে সাংবাদিকতায় ফেলোশিপ অর্জন করেন, যেখানে ১৯৯৩ সালে তিনি পরিবেশ ও অনুসন্ধানমূলক সাংবাদিকতায় অধ্যয়ন করছিলেন। তিনি দ্য ডেইলি স্টার কর্তৃক প্রকাশিত, সপ্তাহিক স্টার পত্রিকার সম্পাদিকা হিসেবে ১৯৯৬ সাল থেকে দায়িত্ব পালন করছেন। পোস্টস্ক্রিপ্ট নামক ম্যাগাজিনে তিনি তার নিজস্ব ব্যঙ্গাত্মক কলাম প্রকাশ করেন এবং পত্রিকায় নো স্ট্রিংস এটাচ্‌ড নামে সাম্প্রতিক বিষয় নিয়ে একটি কলাম লিখেন। তিনি সম্পাদকীয়টির ডেপুটি সম্পাদক এবং দ্য ডেইলি স্টারের সম্পাদকীয় পাতার বিপরীত অংশে কাজ করছেন।
ব্যক্তিগত জীবন
আশা মেহরিন আমিন বিবাহিতা এবং এক সন্তানের জননী। তার মা, রাজিয়া খান আমিন, একজন সাংবাদিক এবং ঢাকা বিশ্ববিদ্যালয়ের অধ্যাপিকা ছিলেন এবং তার নানা, মৌলভি তমিজউদ্দিন খান, পাকিস্তান জাতীয় পরিষদের স্পিকার ছিলেন।
দুবরাজপুর
দুবরাজপুর ভারতের পশ্চিমবঙ্গ রাজ্যের বীরভূম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৭ মিটার (২৫২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দুবরাজপুর শহরের জনসংখ্যা হল ৩২,৭৫২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৬%, ও পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে দুবরাজপুর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
খ্যাতি
বীরভূম জেলার দুবরাজপুর মামা ভাগ্নে পাহাড় এর জন্যে একটি পর্যটনের জায়গা হিসেবে পরিচিত। ছোটনাগপুর মালভূমি র অন্তিম পূর্ব ভাগে অবস্থিত দুবরাজপুরের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লংকা যাত্রা করেন তখন হিমালয় থেকে সেতু বন্ধের পাথর আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তি প্রচলিত আছে। পাহাড়েশ্বর শ্মশানকালীমন্দির এই মামা ভাগ্নে পাহাড়ে অবস্থিত। পার্শ্ববর্তী হেতমপুর রাজবাড়িতে সত্যজিৎ রায়ে র 'অভিযান', 'গুপি গাইন বাঘা বাইন' ছাড়াও বিভিন্ন পরিচালকের একাধিক সিনেমার চিত্রগ্রহণ হয়েছে। দুুুবরাজপুরের কাছেই বক্রেশ্বর নদীর উপর এক বিশাল জলাধার অবস্থিত।
দমদম
দমদম ভারতের পশ্চিমবঙ্গ রাজ্যের উত্তর ২৪ পরগনা জেলার একটি শহর ও পৌরসভা এলাকা। এটি কলকাতা পৌর এলাকার উত্তর-পশ্চিম সীমান্তে অবস্থিত একটি শহর। শহরে কিছু কলকারখানা থাকলেও এটি মূলত কলকাতা শহরের একটি শহরতলী। দমদম শহরের প্রান্ত থেকে ভূগর্ভস্থ ট্রেন বা মেট্রোর মাধ্যমে কলকাতা শহর যাওয়া যায়। এছাড়াও এখান থেকে সড়কপথে ও রেলপথেও কলকাতা যাওয়া যায়। দমদম শহরে কলকাতা বিমানবন্দর তথা নেতাজি সুভাষচন্দ্র বসু আন্তর্জাতিক বিমানবন্দর অবস্থিত।
জনসংখ্যার উপাত্ত
ভারতের ২০০১ সালের আদমশুমারি অনুসারে দমদম শহরের জনসংখ্যা হল ১০১,৩১৯ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ৮% হল ৬ বছর বা তার কম বয়সী।
ক্লাউজিউস-ক্লাপেরোঁ সমীকরণ
রুডলফ ক্লাউজিউস এবং ব্যনোয়া পোল এমিল ক্লাপেরোঁ-র নামানুসারে ক্লাউজিউস-ক্লাপেরোঁ সম্পর্কটির নামকরণ করা হয়েছে, যা কোন পদার্থের দুটি দশার মধ্যে বিচ্ছিন্ন দশা রুপান্তরের একটি রূপকার হিসেবে কাজ করে।
এটি মূলত সাম্যাবস্থায় কোন পদার্থের দুটি দশার চাপ এবং তাপমাত্রাকে ব্যবকলনীয় সমীকরণের মাধ্যমে প্রকাশ করে।
সংজ্ঞা
চাপ বনাম তাপমাত্রা লেখচিত্রে যেই রেখা দুটি ভিন্ন দশাকে পৃথক করে তা সহাবস্থান লেখ হিসাবে পরিচিত। ক্লাউজিউস-ক্লাপেরোঁ সম্পর্ক মূলত কোন বিন্দুতে এই লেখের স্পর্শকের ঢাল নির্দেশ করে। গাণিতিকভাবে,
যেখানে হচ্ছে সহাবস্থান লেখের কোনও নির্দিষ্ট বিন্দুতে অংকিত স্পর্শকের ঢাল, L আপেক্ষিক সুপ্ততাপ, T তাপমাত্রা, \Delta v দশা পরিবর্তনের কারণে আপেক্ষিক আয়তনের পরিবর্তন এবং \Delta s দশা পরিবর্তনের কারণে আপেক্ষিক এনট্রপির পরিবর্তন।
উপপাদন
থাম্ব|300x300পিক্সেল| একটি সাধারণ দশা চিত্র । বিন্দুযুক্ত (ডটেড) সবুজ রেখাটি পানির ব্যতিক্রমী আচরণ নির্দেশ করে। ক্লাউজিউস-ক্লাপেরোঁ সম্পর্কের মাধ্যমে দশার সীমারেখায় চাপ ও তাপমাত্রার মধ্যে সম্পর্ক বের করা যেতে পারে।
অবস্থা স্বীকার্য থেকে উপপাদন
অবস্থা স্বীকার্য (স্টেট পসটুলেট) ব্যবহার করে ধরা যাক কোন সমজাতিক পদার্থের আপেক্ষিক এনট্রপি s বস্তুটির আপেক্ষিক আয়তন v এবং তাপমাত্রা T এর একটি ফাংশন ।
ক্লাউজিউস-ক্লাপেরোঁ সম্পর্ক বদ্ধ সিস্টেমে স্থির তাপমাত্রা ও চাপে দশা পরিবর্তনের বৈশিষ্ট্য রুপায়িত করে। অতএব ,
উপযুক্ত ম্যাক্সওয়েল সমীকরণ ব্যবহার করে পাওয়া যায়
যেখানে P চাপ নির্দেশ করে। যেহেতু তাপমাত্রা এবং চাপ ধ্রুবক, এতএব সংজ্ঞানুসারে বলা যায় তাপমাত্রার সাথে চাপের অন্তরজ পরিবর্তিত হয় না।  সুতরাং আপেক্ষিক এন্ট্রপির আংশিক অন্তরজ কে পূর্ণ অন্তরজে পরিবর্তন করে পাওয়া যায়
এবং প্রারম্ভিক দশা \alpha থেকে চূড়ান্ত দশা \beta পর্যন্ত সমাকলনে তাপমাত্রার সাপেক্ষে চাপের পূর্ণ অন্তরজ পাওয়া যেতে পারে
যেখানে u সিস্টেমের অভ্যন্তরীণ শক্তি । ধ্রুব চাপ এবং তাপমাত্রা ধরে নিয়ে (দশা পরিবর্তনের সময়) এবং আপেক্ষিক এনথালপির সংজ্ঞা h হতে আমরা পাই
দশা পরিবর্তনের সময় চাপ ও তাপমাত্রা স্থির ধরে নেওয়ায় আমরা পাই
আপেক্ষিক সুপ্ততাপকে  দ্বারা প্রতিস্থাপন করে পাওয়া যায়
উপরে বর্ণিত চাপ অন্তরজে এই মান প্রতিস্থাপন করে আমরা পাই
এই সমীকরণটি (ক্লাপেরোঁ সমীকরণ নামেও পরিচিত) সহাবস্থান লেখের কোন বিন্দুতে অংকিত স্পর্শকের ঢাল কে  নির্দিষ্ট সুপ্ত তাপ L, তাপমাত্রা T, এবং আপেক্ষিক আয়তনের পরিবর্তন \Delta v এর ফাংশন  হিসেবে প্রকাশ করে ।
গিবস-ডুহেম সম্পর্ক থেকে উপপাদন
ধরা যাক দুটি দশা সাম্যাবস্থায় পরস্পরের সংস্পর্শে অবস্থান করে। তাদের রাসায়নিক বিভব নিম্নোক্ত সমীকরণের মাধ্যমে সম্পর্কিত
সহাবস্থান লেখ বরাবর,
এখানে গিবস-ডুহেম সমীকরণ
(যেখানে s আপেক্ষিক এনট্রপি, v আপেক্ষিক আয়তন, এবং M মোলার ভর) ব্যবহার করে পাওয়া যায়
পুর্নবিন্যাস করে পাই
যা থেকে পূর্ববর্তী পরিচ্ছেদের মতো ক্লাপেরোঁ সমীকরণ উপপাদন করা যায়।
নিম্ন তাপমাত্রায় আদর্শ গ্যাসের আসন্নায়ন
যখন কোন পদার্থের ক্রান্তি তাপমাত্রারও অনেক নিচে পদার্থটির গ্যাসীয় অবস্থা থেকে তরল বা কঠিনে দশা পরিবর্তন ঘটে তখন গ্যাসীয় দশার আপেক্ষিক আয়তন ঘনীভূত দশার (তরল বা কঠিন) আপেক্ষিক আয়তন  অপেক্ষা অনেক বৃদ্ধি পায়। সুতরাং কম তাপমাত্রার ক্ষেত্রে এটা আসন্নায়ন করা যেতে পারে যে
যদি চাপও কম থাকে তবে গ্যাসটিকে আদর্শ গ্যাসের সূত্রের মাধ্যমে লেখা যেতে পারে
যেখানে P চাপ, R সার্বজনীন গ্যাস ধ্রুবক, এবং T তাপমাত্রা। উপর্যুক্ত রাশি নিচের -ক্লাপেরোঁ সমীকরণে প্রতিস্থাপন করে ক্লাউজিউস-ক্লাপেরোঁ সমীকরণ পাওয়া যায়
ক্লাউজিউস-ক্লাপেরোঁ সমীকরণ
সমীকরণটি নিম্ন তাপমাত্রা এবং চাপের জন্য, যেখানে L পদার্থের আপেক্ষিক সুপ্ততাপ ।
\alpha এবং \beta দশা দুটির মধ্যে সহাবস্থান লেখে যেকোন দুটি বিন্দু (P_1,T_1) এবং (P_2,T_2) নেওয়া হলো। সাধারণত, এমন দুটি বিন্দুর মধ্যে L এর মান তাপমাত্রার ফাংশন হিসেবে পরিবর্তিত হয়। কিন্তু যদি L ধ্রুবক হয়,
বা
শেষের সমীকরণগুলি বেশ কার্যকর কারণ এগুলো সম্পৃক্ত বাষ্প চাপ এবং তাপমাত্রাকে আপেক্ষিক আয়তন ব্যাতিরেকেই দশা পরিবর্তনের সুপ্ত তাপের সাথে সম্পর্কিত করে।
রসায়ন এবং রাসায়নিক প্রকৌশল
গ্যাসীয় হতে ঘনীভূত দশার পরিবর্তনের ক্ষেত্রে উপরের বর্ণিত আসন্নায়নের মাধ্যমে সমীকরণটি এভাবে লেখা যায়
যেখানে c একটি ধ্রুক। তরল-গ্যাসীয় পরিবর্তন প্রক্রিয়ার ক্ষেত্রে L বাষ্পায়নের আপেক্ষিক সুপ্ত তাপ (অথবা আপেক্ষিক এনথালপি); কঠিন-গ্যাসীয় পরিবর্তনের ক্ষেত্রে L উর্ধ্বপাতনের আপেক্ষিক সুপ্ততাপ । যদি সুপ্ততাপের মান জানা থাকে তবে সহাবস্থান লেখের উপরে একটি বিন্দুর তথ্য থেকে বাকি লেখটি বের করে ফেলা যায়। বিপরীতভাবে, \ln P এবং 1/T মধ্যে সম্পর্ক রৈখিক হওয়ায় লিনিয়ার রিগ্রেশন ব্যবহার করে সুপ্ততাপ বের করা হয়।
আবহাওয়া এবং জলবায়ু
বায়ুমণ্ডলীয় জলীয় বাষ্প অনেকগুলো গুরুত্বপূর্ণ আবহাওয়া সংক্রান্ত ঘটনার (বিশেষত বৃষ্টিপাত ) নিয়ামক হিসেবে কাজ করে, যা আমাদেরকে এর কার্যকারিতার প্রতি আগ্রহী করে তোলে। সাধারণ বায়ুমণ্ডলীয় অবস্থায় জলীয় বাষ্পের জন্য ক্লাউজিউস-ক্লাপেরোঁ সমীকরণ (আদর্শ তাপমাত্রা এবং চাপের কাছাকাছি মানের ক্ষেত্রে) নিম্নোক্ত
যেখানেঃ
এক্ষেত্রে সুপ্ত তাপ L_v(T) এর (এবং সম্পৃক্ত বাষ্প চাপ e_s এর) তাপমাত্রার উপর নির্ভরশীলতা উপেক্ষা করা যায় না। তবে সৌভাগ্যক্রমে, অগাস্ট-রশ-ম্যাগনাস (August–Roche–Magnus) এর নিমোক্ত সূত্রটি এসব ক্ষেত্রে বেশ ভালো আসন্নায়ন করতে পারে
উপরের রাশিতে, e_s hPa (হেক্টো প্যাসকেল) এবং T সেলসিয়াসে এককে প্রকাশিত যেখানে এই পৃষ্ঠার অন্য সকল স্থানে T কেলভিন এককে প্রকাশিত। (এটিকে কখনও কখনও ম্যাগনাস  বা ম্যাগনাস – টিটেনস আসন্নায়ন বলা হয়, যদিও ঐতিহাসিকভাবে নামকরণটি ভুল বলে প্রতীয়মান হয়)
সাধারণ বায়ুমন্ডলীয় শর্তাবলীতে সূচকের হর T এর উপর সামান্যই নির্ভরশীল (সেলসিয়াস এককে প্রকাশিত)। সুতরাং, অগাস্ট-রশ-ম্যাগনাস (August–Roche–Magnus) সমীকরণ থেকে প্রতীয়মান হয় যে সম্পৃক্ত বাষ্পচাপ সাধারণ বায়ুমন্ডলীয় শর্তাবলীতে সূচকীয়ভাবে বৃদ্ধি পায় ফলে প্রতি ১° সেলসিয়াস তাপমাত্রা বৃদ্ধির কারণে বায়ুমন্ডলের পানি ধারণ ক্ষমতা প্রায় ৭% বৃদ্ধি পায়।
উদাহরণ
এই সমীকরণের অনেক ব্যবহারের মধ্যে একটি উল্লেখযোগ্য ব্যবহার হলো প্রদত্ত অবস্থায় দশা পরিবর্তন হবে কিনা তা নির্ণয় করা। 0° সেলসিয়াস এর নিচে {\Delta T} তাপমাত্রার কোন বরফকে কি পরিমাণ চাপ প্রয়োগ করে গলানো যায় এমন প্রশ্নের উত্তরও ক্লাউজিউস-ক্লাপেরোঁ সমীকরণের মাধ্যমে দেওয়া যায়। এখানে লক্ষণীয় যে বরফ গলনের সময় এর আয়তন হ্রাস পায় ফলে আয়তনের পরিবর্তন ঋণাত্মক হয়। আমরা ধরে নিতে পারি
এবং নিচের মানগুলো প্রতিস্থাপন করি
মানগুলো প্রতিস্থাপন করে পাই
−7 °C এর বরফকে গলাতে কি পরিমাণ চাপ দরকার তার একটা ধারণা দিতে বলা যায় এক্ষেত্রে চাপের মান অতি ক্ষুদ্র ক্ষেত্রফল (১ বর্গসেমি) এর উপর প্রায় ১০০০কেজি ভরের একটি গাড়িকে স্থির রাখতে যে পরিমাণ চাপ লাগে তার সমান।
দ্বিতীয় অন্তরজ
যেখানে 1 এবং 2 সাবস্ক্রিপ্টগুলি বিভিন্ন দশা বোঝায়, c_p ধ্রুব চাপে আপেক্ষিক তাপ ধারণ ক্ষমতা, হ'ল তাপীয় প্রসারণ সহগ, এবং  সমতাপীয় সংকোচনশীলতা গুণাঙ্ক।
দিনাজপুর-৮
দিনাজপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের আসন ছিল।
ইতিহাস
দিনাজপুর-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
দলপা ইউনিয়ন
দল্পা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
এডভোকেট সাইদুর রহমান মানিক
রানি কর্ণাবতী
থাম্ব|রানি কর্ণাবতী রানি কর্ণাবতী (মৃত্যু ৮ মার্চ ১৫৩৪) ছিলেন বর্তমান ভারতের রাজস্থানের বুন্দির একজন রাজকুমারী ও চিতোরগড়ের অস্থায়ী শাসক। মেওয়ার রাজ্যের রাজধানী চিতোরগড়ের রানা সাঙ্গার সাথে তার বিয়ে হয়। তিনি ছিলেন পরবর্তী দুই রানা, রানা বিক্রমাদিত্য এবং রানা উদয় সিংহের মা  এবং কিংবদন্তি মহারানা প্রতাপ সিংহের দাদী। তিনি ১৫২৭ সাল থেকে ১৫৩৩ সাল পর্যন্ত তার ছেলের শৈশবকালে রিজেন্ট হিসেবে দায়িত্ব পালন করেন। তিনি তার স্বামীর মতো হিংস্র ছিলেন এবং চিতোরকে সৈন্যদের একটি ছোট দল দিয়ে রক্ষা করেছিলেন যতক্ষণ না এটি অনিবার্যভাবে গুজরাতের বাহাদুর শাহের নেতৃত্বে গুজরাত সেনাবাহিনীর কাছে পরাজিত যায়। পরাজয়ের পর তিনি পালাতে অস্বীকার করে সম্মান রক্ষার জন্য জওহর ব্রত পালন করেন।
পাহাড়তলী ওয়ার্ড
আয়তন
পাহাড়তলী ওয়ার্ডের আয়তন ৩.২৬ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী পাহাড়তলী ওয়ার্ডের মোট জনসংখ্যা ৮০,৩৯০ জন। এর মধ্যে পুরুষ ৪২,৫৬১ জন এবং মহিলা ৩৭,৮২৯ জন। মোট পরিবার ১৬,৪৪১টি।
রানি কর্ণাবতী
জীবনী
১৫২৬ খ্রিষ্টাব্দে বাবর দিল্লির সিংহাসন দখল করার পর, মেওয়ারের রানা সংগ্রাম সিং বা রানা সাঙ্গা দিল্লির সিংহাসন দখল করার জন্য বাবরের বিরুদ্ধে রাজপুত রাজাদের নিয়ে গঠিত একটি কনফেডারেশনের নেতৃত্ব দেন। কিন্তু ১৫২৭ সালে খানুয়ার যুদ্ধে বাবরের উচ্চতর কৌশল, কামান ও আর্টিলারি এবং রানা সাঙ্গা তার সহকর্মীদের দ্বারা বিষ প্রয়োগের কারণে সম্মিলিত রাজপুত বাহিনী পরাজিত হয়।
পাহাড়তলী ওয়ার্ড
প্রশাসনিক কাঠামো
পাহাড়তলী ওয়ার্ড চট্টগ্রাম সিটি কর্পোরেশনের আওতাধীন ১৩নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের খুলশী থানার আওতাধীন এবং এটি ২৮৭নং চট্টগ্রাম-১০ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:
রানি কর্ণাবতী
জীবনী
রানী কর্ণাবতী তার বড় ছেলে বিক্রমাদিত্যের নামে রিজেন্সি গ্রহণ করেছিলেন, যিনি একজন দুর্বল শাসক ছিলেন। এরই মধ্যে, মেওয়ারকে দ্বিতীয়বারের মতো গুজরাতের বাহাদুর শাহ আক্রমণ করেছিলেন, যার হাতে বিক্রমাদিত্য এর আগে পরাজিত হয়েছিলেন। এটি রানীর জন্য অত্যন্ত উদ্বেগের বিষয় ছিল।
পাহাড়তলী ওয়ার্ড
শিক্ষা ব্যবস্থা
২০১১ সালের আদমশুমারি অনুযায়ী পাহাড়তলী ওয়ার্ডের সাক্ষরতার হার ৬১.৯%। এ ওয়ার্ডে ১টি বিশ্ববিদ্যালয়, ১টি কলেজ, ৩টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১৩নং পাহাড়তলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: